stanford-oval/wikipedia huggingface dataset:
Monte Carlo -ralli 1986

|  Monte Carlo -ralli 1986 |
| --- | --- |
 1. osakilpailu 13 osakilpailusta kaudella 1986. 
Ajankohta:  18. – 24. tammikuuta 1986
Pituus:  36 erikoiskoetta


Palkintokoroke
Voittaja:   Henri Toivonen    Sergio Cresto  (Martini Lancia)
Toinen:   Timo Salonen    Seppo Harjanne  (Peugeot Talbot Sport)
Kolmas:   Hannu Mikkola    Arne Hertz  (Audi Sport)
Autoja Monte Carlo -rallissa 1986.
Monte Carlo -ralli 1986 (viralliselta nimeltään 54. Rallye Automobile de Monte-Carlo) oli rallin maailmanmestaruussarjan ensimmäinen kilpailu kaudella 1986. Kilpailu järjestettiin 18. – 24. tammikuuta 1986 Monte Carlossa.
Reitti

Erikoiskokeiden yhteispituus oli 881,1 kilometriä. Kokoontumisajojen lähtöpaikat olivat Monacon lisäksi Bad Homburg Saksassa, Barcelona Espanjassa, Lausanne Sveitsissä, Pariisi Ranskassa ja Sestriere Italiassa. Kokoontumisajot päättyivät Aix-les-Bainsin kaupunkiin sunnuntaiaamuna. Kuuden tunnin tauon jälkeen varsinainen ralli alkoi yhdeltä iltapäivällä. Monacoon saavuttiin keskiviikkona iltapäivällä klo 16.30, minkä jälkeen kilpailussa oli lähes vuorokauden tauko, sillä seuraava lähtö oli vasta 10.15 torstaina. Rallin lopuksi ajettiin kaksi lenkkiä Monacon lähellä, osittain samoilla erikoiskokeilla. Rallin pisin erikoiskoe oli 45-kilometrinen Burzet.
| Sunnuntai | Maanantai | Tiistai | Keskiviikko | Keskiviikko | Torstai | Torstai | Perjantai |
| --- | --- | --- | --- | --- | --- | --- | --- |
| Aix-les-Bains–(Grenoble)*–Aix-les-Bains | Aix-les-Bains–Grospierres | Grospierres–Vaison-la-Romaine–Gap | Grospierres–Vaison-la-Romaine–Gap | Gap–Monaco | Monaco–(Puget-Theniers)*–Monaco | Monaco–(Puget-Theniers)*–Monaco | Monaco–(Puget-Theniers)*–Monaco |
| 6 EK:ta | 5 EK:ta | 8 EK:ta | 8 EK:ta | 6 EK:ta | 5 EK:ta | 6 EK:ta | 6 EK:ta |
| 96,8 km | 126,1 km | 226,0 km |  | 174,1 km | 107,4 km | 150,8 km |  |
*=ei kokoomataukoa
Kilpailun tapahtumia

Markku Alenin autossa oli käyntihäiriöitä kokoontumisajosta asti. Kankkunen menetti yhdeksän minuuttia aikaa tekniseen vikaan ensimmäisen lenkin viimeisellä erikoiskokeella. Tony Pond joutui keskeyttämään, koska hän putosi tuloksissa niin kauas, ettei Austin Roverin talli olisi voinut huoltaa sekä Malcolm Wilsonin että Pondin autoja. Philippe Wamberque keskeytti moottorivikaan jo rallin toisella erikoiskokeella. Toivonen johti rallia ensimmäisen päivän päätteeksi.
Toisena päivänä Jean-Claude Andruet keskeytti ulosajoon EK7:llä. Kolmantena päivänä Walter Röhrl joutui vaihtamaan renkaan Burzetin erikoiskokeella. Burzetiin hajosi myös Wilsonin Metro. Michele Mouton keskeytti moottorivikaan EK14:lla ja Alen EK16:lla.
EK12 Burzetin jälkeisellä siirtymällä Toivosen auto vaurioitui törmäyksessä vastaantulleeseen katsojan autoon. Autoa ei ehditty korjaamaan kokonaan vaan kilpailun edetessä siihen tehtiin pikakorjauksia huoltotauoilla. Toivonen sai tosin vain minuutin aikasakkoa myöhästymisestä seuraavalla aikatarkastusasemalla ja pysyi rallin johdossa. Toivonen ja kartanlukija Sergio Cresto kärsivät myös kovista kivuista loppurallin ajan.
Gapin ja Monacon välillä Salonen ohitti Toivosen ja Massimo Biasionin parempien rengasvalintojen ansiosta. Bruno Saby ajoi ulos EK24:lla ja vaurioitti auton takakulmaa. Kankkusen autosta loppui polttoaine ja hän pääsi jatkamaan vasta saatuaan katsojilta lisää polttoainetta.
Henri Toivonen lähti helikopterilla harjoittelemaan seuraavan päivän erikoiskokeita saavuttuaan Monacon tauolle keskiviikkoiltana.
Biasion keskeytti rallin lopulla ajettuaan kiireessä siirtymällä vuorenseinämään jäisellä tiellä. Viimeisellä lenkillä Salonen valitsi kahdesti väärät renkaat, jolloin Toivonen pääsi ohi ja voitti rallin – tasan 20 vuotta isänsä Pauli Toivosen jälkeen.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1. |  Henri Toivonen |  Sergio Cresto | Lancia Delta S4 | 10:11.24 | 0.00 |  |
| 2. |  Timo Salonen |  Seppo Harjanne | Peugeot 205 Turbo 16 E2 | 10:15.28 | +4.04 |  |
| 3. |  Hannu Mikkola |  Arne Hertz | Audi Sport quattro E2 | 10:18.46 | +7.22 |  |
| 4. |  Walter Röhrl |  Christian Geistdörfer | Audi Sport quattro E2 | 10:20.59 | +9.35 |  |
| 5. |  Juha Kankkunen |  Juha Piironen | Peugeot 205 Turbo 16 E2 | 10:39.47 | +28.23 |  |
| 6. |  Bruno Saby |  Jean-François Fauchille | Peugeot 205 Turbo 16 E2 | 10:45.54 | +34.30 |  |
| 7. |  Salvador Servià |  Jorge Sabater | Lancia Rally 037 | 10:58.32 | +47.08 |  |
| 8. |  Alain Oreille |  Sylvie Oreille | Renault 11 Turbo | 11:23.47 | +1:12.23 |  |
| 9. |  Kenneth Eriksson |  Peter Diekmann | Volkswagen Golf GTI 16V | 11:26.05 | +1:14.41 |  |
| 10. |  Franz Wittmann |  Matthias Feltz | Volkswagen Golf GTI 16V | 11:32.08 | +1:20.44 |  |
Lähde:
Aiheesta muualla

Rally-Maps.com
Osakilpailut MM-rallikaudella 1986
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Norsunluurannikko
Italia
Iso-Britannia
Yhdysvallat
Rallin maailmanmestaruussarjan Monte Carlon rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2012  2013  2014  2015  2016  2017  2018  2019 
2020-luku:   2020  2021  2022  2023  2024
Hapoel Jerusalem BC

| Hapoel Jerusalem BC |
| --- | --- |

Liiga:  Ligat HaAl ULEB Eurocup
Perustettu:  1943
Historia:  1943-
Areena:  Jerusalem Payis Arena kapasiteetti 11 000
Kotipaikka:  Jerusalem, Israel
Värit:                
Presidentti:   Ori Allon
Päävalmentaja:   Simone Pianigiani
Mestaruudet:   1 ULEB Cup  1 Israelin Liiga  4 Israelin Cup  3 Israelin liigacup 
Kotisivu:  hapoel.co.il
Hapoel Jerusalem pelaamassa vuonna 2009.
Hapoel Jerusalem BC on israelilainen koripalloseura. Se on menestynyt sekä kansallisella että kansainvälisellä tasolla. Seuran kotipaikka on Jerusalem.
Historia

Hapoel Jerusalem perustettiin vuonna 1943. Seura liittyi vuonna 1955 maan pääsarjaan, mutta ensimmäinen kausi päättyi huonosti, sillä joukkue oli sarjan viimeinen. Hapoel putosi tämän johdosta sarjasta mutta nousi takaisin vuonna 1958. Seuraava vuosikymmen oli joukkueelle jo parempi, sillä se voitti suurimman osan kotipeleistään. Todellinen menestyminen alkoi kuitenkin vasta 1990-luvulla, jolloin joukkue voitti ensimmäiset mestaruutensa. Vuosina 1996 ja 1997 seura voitti Israelin cupin finaaleissa Maccabi Tel Avivin ja saavutti ensimmäisen mestaruutensa. Kaudella 2003–2004 Hapoel eteni ULEB Cupissa loppuotteluun, jossa se voitti Real Madridin.
Mestaruudet

ULEB Cup 2003-04 (1)
Israelin liiga 2015 (1)
Israelin cup 1995-96, 1996-97, 2006-07, 2007-08 (4)
Israelin liigacup 2008, 2009, 2014, 2016 (4)
Aiheesta muualla

Virallinen kotisivu (hepreaksi) (englanniksi)
Hayden Fry

Hayden Fry hänen kunniakseen järjestetyssä paraatissa vuonna 2009.
John Hayden Fry (28. helmikuuta 1929 – 17. joulukuuta 2019) oli yhdysvaltalainen amerikkalaisen jalkapallon valmentaja. Hän on kuulunut College Football Hall of Fameen vuodesta 2003.
Fry on texasilainen. Hänen synnyinkaupunkinsa on Eastland, mutta hän muutti kahdeksanvuotiaana perheensä kanssa suurempaan Odessaan. Hän loi lyhyen peliuran Odessa High Schoolissa sekä vuodesta 1947 Baylorin yliopistossa, josta hän valmistui oppiarvolla psykologiasta vuonna 1951. Hän opetti historiaa ja työskenteli avustavana jalkapallovalmentajana Odessa High Schoolissa ennen palvelustaan merijalkaväessä vuosina 1952–1955.
Fry palasi merijalkaväestä vielä Odessaan, josta ura vei lopulta Eteläiseen metodistiyliopistoon, Pohjois-Texasin yliopistoon ja Iowan yliopistoon. Fryn menestyksekäs ura kesti vuosikymmeniä, kunnes hän ilmoitti vetäytymisestään 22. marraskuuta 1998 saatuaan raskaita hoitoja eturauhassyöpään.
Hayden Carruth

Hayden Carruth (3. elokuuta 1921 – 29. syyskuuta 2008) oli yhdysvaltalainen runoilija ja kirjailija. Hänelle myönnettiin Ruth Lillyn runouspalkinto vuonna 1990 sekä Kansallinen kirjapalkinto runoudesta 1997. Runoteosten ohella Hayden Carruth julkaisi esimerkiksi kirjallisuusarvosteluja.
Hapoel Jerusalem FC

| Hapoel Jerusalem FC |
| --- | --- |

Koko nimi:  Hapoel Jerusalem Football Club
Historia:  1926
Entiset nimet:  Hapoel Katamon Jerusalem (2007-2020)
Kaupunki:  Jerusalem
Kenttä:  Teddy-stadion
– kapasiteetti:  31 733
Sarja:  Ligat ha’Al (2023-2024)
Infobox OKNimi-testi OK: 
Hapoel Jerusalem FC (hepr. ‏הפועל ירושלים‎, ha-Poel Yerušalayim) on Jerusalemissa toimiva jalkapalloseura, jonka kotikenttä on Teddy-stadion. Seuran miesten edustusjoukkue pelaa Israelin pääsarjassa Ligat ha’Alissa.
Historia

Hapoel Jerusalem FC perustettiin alun perin vuonna 1926. Se pelasi viimeisen kautensa pääsarjassa 1999–2000 ja putosi lopulta kolmannelle sarjatasolle 2017. Taloudellisiin vaikeuksiin ajautunut seura lopetti toimintansa kesällä 2019. Vuonna 2007 seurajohtoon kyllästyneet kannattajat perustivat uuden seuran Hapoel Katamon Jerusalem, joka toimi FC:n rinnalla. Elokuusta 2020 lähtien Hapoel Katamon on jälleen käyttänyt alkuperäistä nimeä Hapoel Jerusalem FC. Viidennellä sarjatasolla aloittanut seura nousi pääsarjaan keväällä 2021.
Hapoel Jerusalem FC:n naisten edustusjoukkue on saanut presidentti Joe Bidenin kauden aikana taloudellista tukea Yhdysvaltojen hallitukselta. Keväällä 2023 joukkue nousi naisten pääsarjaan Ligat Nashimiin ainoana Jerusalemin joukkueena.
Hapoel Jerusalem FC:n vasemmistolaisena profiloituneet kannattajat ovat muiden Hapoel-seurojen tapaan perinteisesti tulleet työväenluokasta. Seura on tehnyt muun muassa yhteistyötä Jerusalemin arabivähemmistön kanssa erotuksena oikeistonationalistisesta paikalliskilpailijastaan Beitar Jerusalemista.
Saavutukset

Israelin Cup 1973
Aiheesta muualla

Viralliset kotisivut
Kuvia tai muita tiedostoja aiheesta Hapoel Jerusalem FC Wikimedia Commonsissa
Heikki Väyrynen

Heikki Allan Väyrynen (18. toukokuuta 1888 Pielisjärvi – 29. elokuuta 1956) oli suomalainen geologi. Väyrynen toimi Teknillisessä korkeakoulussa geologian ja mineralogian professorina vuodesta 1940.
Heikki Väyrysen mukaan on nimetty mineraali väyryneniitti.
Hangaslammi (Tammela)

| Hangaslammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°41′48″N, 23°50′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  Hangaslamminoja 
Järvinumero:  35.987.1.003
Mittaustietoja
Pinnankorkeus:  121 m 
Rantaviiva:  1,786 km 
Pinta-ala:  0,09498 km² 
 fiHangaslammi 
Hangaslammi on Kanta-Hämeessä Tammelassa oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.
Maantiede

Järven pinta-ala on 9,5 hehtaaria ja sen pituus on 700 metriä ja leveys 200 metriä. Siihen laskee Hangasmamminlaanilta eli suolta yhdeksän ojaa. Järven luusua sijaitsee järven itärannalla, josta saa alkunsa 1,5 kilometriä pitkä Hangaslamminoja.
Järven rantaviiva on 1,8 kilometriä pitkä ja sen ranta on pohjoispuolelta suota ja eteläpuolelta  moreenipohjaista metsämaastoa. Rannat ovat rakentamattomia eikä järvelle johda teitä. Pohjoisesta saapuu järvelle pinen polku.
Kansallispuisto

Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä.
Historia

Vuoden 1855−56 Kalmbergin kartastossa järven nimi oli "Hangaslampi".
Heikki Väänänen

Heikki Väänänen voi tarkoittaa ainakin seuraavia henkilöitä:
Heikki Väänänen, HappyOrNotin perustaja ja toimitusjohtaja
Heikki Väänänen, ekonomi, Tokmannin toimitusjohtaja
Heikki Väänänen, oululainen kansanrunoilija
Heikki Väänänen, ylikiiminkiläinen talollinen ja kirkonrakentaja
Heikki Väänänen (1944–2023), teollisuusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Väänänen”, voi hakea sivunnimihaulla, laajalla sivunnimihaulla tai tekstihaulla.
Göteborgin sinfoniaorkesteri

Göteborgin sinfoniaorkesteri tai Göteborgin sinfonikot (ruots. Göteborgs Symfoniker) on Göteborgissa toimiva ruotsalainen sinfoniaorkesteri. Sen kotisali on vuonna 1935 rakennettu Göteborgin konserttitalo.
Göteborgin sinfoniaorkesteri perustettiin vuonna 1905. Vuonna 1997 orkesteri nimettiin Ruotsin kansallisorkesteriksi. Vuodesta 2017 orkesterin ylikapellimestarina aloittaa kapellimestari Santtu-Matias Rouvali.
Ylikapellimestarit

Wilhelm Stenhammar (1906–1922)
Ture Rangström (1922–1925)
Tor Mann (1925–1939)
Issay Dobrowen (1941–1953)
Dean Dixon (1953–1960)
Sergiu Comissiona (1967–1973)
Sixten Ehrling (1974–1976)
Charles Dutoit (1976–1979)
Neeme Järvi (1982–2004) (emeritus-ylikapellimestari 2004-)
Mario Venzago (2004–2007)
Gustavo Dudamel (2007–2012)
Santtu-Matias Rouvali (2017–)
Päävierailijat

Christian Zacharias
Aiheesta muualla

Viralliset sivut (ruotsiksi), (englanniksi)
Heikki Välimäki

| Heikki Välimäki> Henkilötiedot |
| --- | --- |
Koko nimi:  Heikki Antero Välimäki
Syntynyt: 7. lokakuuta 1942 Hausjärvi
Kuollut: 24. elokuuta 2024 (81 vuotta) Huittinen
Kansalaisuus:   Suomi
Koripalloilija
Lempinimi:  Välläri
Pituus:  183 cm
Pelaajaura
Seurajoukkueet
1961–1965 1965–1969 1969–1970:   Kouvolan NMKY  Työväen Maila-Pojat  Tampereen Pyrintö
Heikki Antero Välimäki (7. lokakuuta 1942 Hausjärvi – 24. elokuuta 2024 Huittinen) oli suomalainen koripalloilija.
Kuusankosken Puhdin kasvatti ja vuonna 1960 Kouvolan NMKY:hyn siirtynyt Välimäki pelasi Suomen pääsarjaa yhteensä kuuden kauden ajan. Ensimmäisen pääsarjakautensa hän pelasi Kouvolassa ja jatkoi seurassa seuraavat neljä kautta Suomensarjassa. Vuonna 1965 hän siirtyi pelaamaan neljäksi kaudeksi SM-sarjaa Työväen Maila-Poikiin, ja viimeisen kautensa hän pelasi Tampereen Pyrinnössä, jossa voitti Suomen cupin vuonna 1969. Välimäki teki cup-finaalin suurimman pistemäärän, 20 pistettä. Ammatiltaan Välimäki oli liikunnanopettaja, ja hän toimi aktiivisesti myös tenniksen ja golfin parissa.
Hannoverin Gottfried Wilhelm Leibniz -yliopisto

| Hannoverin Gottfried Wilhelm Leibniz -yliopisto> Leibniz Universität Hannover |
| --- | --- |

Perustettu:  1831
Opiskelijoita:  20 598
Sijainti:  Hannover, Ala-Saksi  Saksa
Osoite:  Welfengarten 1 30167 Hannover
Sivusto:  http://www.uni-hannover.de/
Gottfried Wilhelm Leibniz -yliopisto
Hannoverin Gottfried Wilhelm Leibniz -yliopisto on Saksassa Hannoverissa toimiva yliopisto, joka on alun perin ollut teknillinen koulu ja sitten teknillinen korkeakoulu. Se on perustettu vuonna 1831, ja lukuvuonna 2011–2012 siellä opiskeli 20 598 opiskelijaa joista 3 138 on ulkomaalaisia. Yliopisto on vuonna 2006 nimetty Gottfried Wilhelm Leibnizin mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Offizielle Seite der Leibniz Universität Hannover
Studienarbeit über die räumliche Entwicklung der Leibniz Universität Hannover (tekeillä) (Arkistoitu – Internet Archive)
AStA
HMS Marshal Ney

| HMS Marshal Ney |
| --- | --- |
 HMS Marshal Ney

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  tammikuu 1915
Laskettu vesille:  17. kesäkuuta 1915
Palveluskäyttöön:  elokuu 1915
Loppuvaihe:  romutettu 1957
Tekniset tiedot
Uppouma:  6 900 t (kuormattu)
Pituus:  108,2 m
Leveys:  27,4 m
Syväys:  3,2 m
Koneteho:  6-sylinteriset MAN-dieselmoottorit 2 akselia 1 500 bhp
Nopeus:  9 solmua
Miehistöä:  187
Aseistus
Aseistus:  2 x BL 15"/42 Mk I -tykkiä 2 x QF 12 naulan 18 cwt -laivatykkiä
HMS Marshal Ney oli Britannian kuninkaallisen laivaston Marshal Ney -luokan monitori, joka valmistettiin ensimmäisen maailmansodan alkaessa.
Valmistus

Alus tilattiin nimellä HMS M.13 Palmers Shipbuilding and Iron Companyltä Jarrowista, missä köli laskettiin tammikuussa 1915 telakkanumerolla 859. Alus laskettiin vesille 17. kesäkuuta ja valmistui vielä samana vuonna 31. elokuuta. Se nimettiin uudelleen ranskalaisen Napoleonin sotien marsalkan Michel Neyn mukaan.
Alus oli suunniteltu Belgian rannikon matalikkoja varten ja se oli varustettu tulitukitehtäväänsä varten kahdella 15 tuuman tykillä. Tykit olivat jääneet ylimääräisiksi Renown-luokan taisteluristeilijöiden uudelleen suunnittelusta, mutta ne eivät olleet ajoissa valmiit ja ne korvattiin HMS Ramilliesilta. Käytetyt dieselmoottorit aiheuttivat teknisiä ongelmia, mikä rajoitti aluksen käyttöä.
Palvelus

Vuonna 1916 alukselta poistettiin 15 tuuman tykkitornit, jotka siirrettiin vasta vesille laskettuun HMS Erebukseen. Niiden tilalle asennettiin yksi 9,2 tuuman tykki sekä neljä kuuden tuuman tykkiä ja samalla alus siirrettiin vartioalukseksi. Huhtikuussa 1917 alus torjui Ramsgateen hyökänneet Saksan keisarikunnan laivaston hävittäjät.
Alus oli vuoden 1919 Queenborough'ssa tukikohta-aluksena ennen kuin se riisuttiin aseista, minkä jälkeen se jatkoi 1920 palvelustaan Fort Blockhousessa varastolaivana. Alus nimettiin kesäkuussa 1922 HMS Vividiksi, ja se jatkoi palvelustaan konemiesten koululaivana. Alus nimettiin tammikuussa 1934 HMS Drakeksi ja HMS Alaunia II:ksi 1947.
HMS Alaunia II saapui 6. lokakuuta 1957 romutettavaksi Wardin romuttamolle Milford Haveniin.
Hengityslama

Hengityslama on tila, jossa potilas ei jostakin syystä kykene hengittämään itsenäisesti. Sen aiheuttajia voivat olla mm. aivovamma, selkäydinvamma, aivoverisuonten tukos tai aivoverenvuoto sekä myrkytys. Usein syy on yliannostus jostakin päihteestä, kuten heroiinista, tai lääkkeiden ja alkoholin sekakäytöstä. Hengityslamaantunut on yleensä tajuton. Hoitamattomana hengityslama johtaa koomaan ja lopuksi kuolemaan. Hoito on useimmiten hengityslaitteeseen laittaminen sairaalassa. Potilaan muuta vointia seurataan, ja tarvittaessa voidaan iskeä sydän käyntiin sydäniskurilla, jos se on ehtinyt pysähtyä hengityslaman aikana. Potilaalta voidaan ottaa verikoe, josta selvitetään onko potilas ottanut jotakin ainetta, joka voi aiheuttaa hengityslamaa.
Hayden Foxe

| 0 | 1 | 2 |
| --- | --- | --- |

Henkilötiedot
Koko nimi: Hayden Vernon Foxe
Syntymäaika: 23. kesäkuuta 1977 (ikä 47)
Syntymäpaikka: Sydney, Australia
Kansalaisuus:  Australia
Pelipaikka: Puolustaja
Pituus: 190 cm
Seurat
| Vuodet | Seura | O (M) |
| 1997-1998 1998-2000 2000 2001-2002 2002-2006 2006-2007 2007-2009 2010-2011 | Arminia Bielefeld Sanfrecce Hiroshima Mechelen West Ham United Portsmouth Leeds United Perth Glory Sydney |  |
Maajoukkue
| 1998-2003 | Australia | 11 (2) |
Hayden Foxe (s. 23. kesäkuuta 1977 Sydney) on australialainen entinen jalkapalloilija.
Jalkapallomaajoukkue

Foxe debytoi Australian maajoukkueessa 1998. Hän on pelannut 11 maaottelua ja tehnyt niissä kaksi maalia.
HMS Matapan

| HMS Matapan |
| --- | --- |
 HMS Matapan

Aluksen vaiheet
Rakentaja:  John Brown and Company, Clydebank
Kölinlasku:  11. maaliskuuta 1944
Laskettu vesille:  30. huhtikuuta 1945
Palveluskäyttöön:  5. syyskuuta 1947
Loppuvaihe:  romutettu 1979
Tekniset tiedot
Uppouma:  2 315 t (standardi) 3 290 t (max)
Pituus:  116 m (kokonaispituus)
Leveys:  12,27 m
Syväys:  3,89 m (standardi) 4,7 m (max)
Koneteho:  50 000 hv (37 MW)
Nopeus:  34 solmua
Miehistöä:  247 (rauhan aikana) 308 (sodan aikana)
Aseistus
Aseistus:  4 x QF 4,5" Mk III 1 x 4" tykki 8 x 21" (533 mm) torpedoputkea
HMS Matapan (viirinumero D43) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.
Valmistus

Alus tilattiin 10. maaliskuuta 1943 John Brown and Companyltä Clydebankistä, missä köli laskettiin 11. maaliskuuta 1944. Alus laskettiin vesille 30. huhtikuuta 1945 ja valmistui 5. syyskuuta 1947.
Palvelus

Alus romutettiin 1979.
Hengist ja Horsa

Hengist ja Horsa. Edward Parrottin kaiverrus vuodelta 1909.
Hengist ja Horsa (kuolleet noin 488 ja 455) olivat veljekset, jotka olivat Britteinsaarten ensimmäisten anglosaksisten asuttajien tarunomaisia johtajia ja Englannin valtakunnan myyttisiä perustajia. Teologi ja historioitsija Beda Venerabiliksen mukaan he saapuivat Britteinsaarille brittien kuninkaan Vortigernin kutsumina joskus vuosien 446 ja 454 välillä. Hengistin ja Horsan oli tarkoitus auttaa brittejä taistelussa piktejä vastaan. Kerrotaan, että veljekset olivat juutteja, ja että heidän isänsä nimi oli Wihtgils. Anglosaksien kronikka kertoo, että Hengist ja Horsa nousivat maihin Ebbsfleetissä, Kentissä. Horsa sai pian surmansa Aegelsthrepissä vuonna 455. Hengististä tuli päällikkö ja hän alkoi sotia brittejä vastaan. Kronikan mukaan Hengist kuoli 488. Kentin kuninkaat katsoivat polveutuvansa suoraan Hengististä, joskin Kentin kuningashuoneen nimi oli Oiscingas, Hengistin pojan Oericin sukunimen Oiscin mukaan. Oericin sanotaan hallinneen vuosina 488–512.
HMS Mary Rose (J360)

| HMS Mary Rose |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  25. helmikuuta 1943
Laskettu vesille:  5. elokuuta 1943
Palveluskäyttöön:  24. huhtikuuta 1944
Loppuvaihe:  romutettu 1957
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Mary Rose (viirinumerot J360 ja M360) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Toronto, mutta siitä luovuttiin jo ennen vesillelaskua ja siirrettiin Britannialle.
Valmistus

Alus tilattiin nimellä HMCS Toronto Torontosta Toronto Ship Building Companyltä, missä köli laskettiin 25. helmikuuta 1943. Se laskettiin vesille 5. elokuuta ja valmistui 24. huhtikuuta 1944.
Palvelus

Alus romutettiin 1957 Gatesheadissä.
Hatsina–Iivananlinna-rata

Hatsina–Iivananlinna-rata eli entinen Baltian rautatie on Venäjän rataverkkoon kuuluva rautatie, joka kulkee läpi Leningradin alueen Hatsinasta Iivananlinnan. Rata jatkuu edelleen Narvan kautta Tallinnaan. Valmistuttuaan 1870 se oli osa Paldiskin ja Pietarin välistä ratayhteyttä eli Baltian rautatietä.
Helsingin Toverit

| Helsingin Toverit |
| --- | --- |

Perustettu:  1916
Kaupunki:  Helsinki
Infobox OKNimi-testi OK: 
Helsingin Toverit (lyh. HT) oli helsinkiläinen vuonna 1916 perustettu urheiluseura, jonka toiminta-aluetta olivat erityisesti Vallilan ja Hermannin kaupunginosat. Seuran perustivat Helsingin NMKY:stä irtaantuneet urheilijat. HT tunnettiin parhaiten yleisurheilusta sekä jalkapallosta, joiden ohella seuralla oli toimintaa muun muassa jääkiekossa, pesäpallossa, nyrkkeilyssä, suunnistuksessa sekä hiihtolajeissa. HT:n toiminta loppui 1970-luvulla.
Jalkapallossa HT voitti SM-kultaa vuonna 1942 sekä SM-pronssia 1934, 1935 ja 1939. Seura oli yksi Suomen Palloliiton Helsingin piirin perustajajäsenistä vuonna 1924. Vuonna 1942 saavutetun mestaruuden jälkeen HT:n jalkapallotoiminta lamaantui lähes kokonaan, kun osa seuran pelaajista perusti Kallion Palloseuran.[lähde? ] Yleisurheilussa Tovereita edustivat muun muassa olympiamitalistit Volmari Iso-Hollo, Ville Ritola, Toivo Loukola, Eino Purje ja Antero Kivi.
Pesäpallossa HT osallistui SM-sarjaan vuodesta 1923 lähtien kolmen kauden ajan, ja jääkiekossa seura pelasi Maakuntasarjassa.[lähde? ] 1950- ja 1960-luvulla  HT toimi aktiivisesti mäkihypyn junioriseurana Helsingin alueella.[lähde? ]
Kirjallisuutta

Saarikoski, Simo ; Koskinen, Toivo: Helsingin Toverit 1916–1946 ; Helsingin Toverien 30-vuotisjuhlajulkaisu.  Helsinki:  Helsingin Toverit, 1946.
Parkkari, Heino: Helsingin Toverit 45 vuotta.  Helsinki:  Helsingin Toverit, 1961.
Ranta, Kalervo: Helsingin Toverit 1916–1966.  Helsinki:  Helsingin Toverit, 1966.